Rikunarita-ORG/Wikinium huggingface dataset:
# 秩父宮雍仁親王

雍仁響1940年
**秩父宮雍仁親王**（日文：秩父宮雍仁親王／ちちぶのみや やすひとしんのう *Chichibu-no-miya Yasuhito Shinnō* 、1902年6月25號—1953年1月4號）係大正天皇二仔、昭和天皇細佬，乳名**淳宮**（日文：淳宮／あつのみや *Atsu no miya*），曾經係日本陸軍少將、日本國會議員，宮號係秩父宮。

## 經歷

由左手開始數起係皇太子裕仁親王、三笠宮崇仁親王、高松宮宣仁親王同埋雍仁佢自己
佢同大佬裕仁、二細佬宣仁年紀差唔多大，但係當三個比起上嚟，雍仁佢係最好動嗰個，例如三個人爭玩具嘅時候，雍仁多數都係最先搶到玩具嗰個。聽講，因為係咁，爺爺明治天皇經常送玩具畀佢玩，但兩爺孫好少見面。

響1909年，佢入讀學習院初等科，之後升讀學習院中等科，試過轉讀陸軍中央幼年學校。響1920年，入讀陸軍士官學校，兩年之後畢業，升上做陸軍少尉，同年設立秩父宮。響1928年，正式同松平恆雄大女節子結婚，而節子改名叫勢津子。當時啲人叫呢場婚姻做「本世紀嘅大戀愛」。勢津子曾經大過一次肚，當時佢哋好開心，但之後勢津子流產，佢哋就好傷心，之後勢津子都再冇試過大肚。

雍仁響1948年
響1931年，佢做上陸上自衛隊第1師團步兵第三連隊中隊長，響1935年做弘前市步兵第31連隊第3大隊長，而老婆勢津子都同佢一齊去弘前。

雍仁親王像
皇道派軍官一直都好想立雍仁佢做天皇，因為佢比起大佬裕仁更加受到國民鍾意（因為佢好活潑，玩滑雪同欖球都好叻，同埋嗰時侄仔明仁都未出世，再加上佢哋覺得雍仁叻過比裕仁），就連駐日盟軍總司令部阿頭麥克阿瑟都曾經諗住命令裕仁讓位畀雍仁。響1933年，明仁出世，雍仁嘅地位開始下滑。響1936年，發生咗二二六事件，之後有好多支持雍仁佢繼位嘅軍宮畀裕仁徹底清除，佢響軍隊入面嘅影響力徹底下降。

響1937年，佢到歐洲巡迴訪問，試過出席佐治六世嘅登基儀式。佢行程嘅最後一站係德國，重同希特拉響紐倫堡會談。當希特拉提到史太林嘅時候，雍仁直接咁話「我好憎佢」。之後佢一直都唔支持日本結盟，同支持日本結盟嘅裕仁相反。

響1938年，佢以陸軍少將嘅身份出任華南派遣軍參謀，參加中日戰爭。

雍仁同勢津子
1940年被診斷有肺癆，1941年開始一直喺日本養病，1953年響神奈川縣病逝，終年50歲。

## 參考
# 北白川宮成久王

北白川宮成久王
**北白川宮成久王**（日文：きたしらかわのみや なるひさおう*Kitashirakawanomiya Naruhisa*，1887年4月18號—1923年4月1號）係北白川宮第三代當主，能久親王三仔（嫡長子）、永久王老豆，同時係陸軍軍人，最高階位為陸軍大佐。

## 經歷

成久王1887年響東京府芝區出世，係能久親王三仔，阿媽係能久親王妃富子。

1895年，老豆能久死咗，因為成久係嫡長子，所以北白川宮由佢繼承。1901年，佢同鳩彥王同埋稔彥王一齊入讀東京陸軍地方幼年學校，由於佢生得算係幾靚仔，所以佢累積咗好多人氣。之後佢分別升讀陸軍士官學校同埋陸軍大學校，畢業之後升為陸軍炮兵大佐。

1909年，佢同明治天皇第七個女房子內親王結婚。1917年，佢獲勳為大勲位菊花大綬章。

1921年，成久以假名「北伯爵」去法國聖西爾軍校留學，學有關軍事同埋社交嘅嘢。第二年，佢攞到車牌，仲出於自己嘅愛好而去買咗一架車。而老婆房子都同意佢呢個決定，所以佢哋畀人稱為「平民兩公婆」，令佢哋有好廣闊嘅社交圈子。

卅幾歲嗰時嘅成久王
1923年，成久王邀請當時仲響法國讀緊書嘅稔彥王同佢一齊出去兜風，但坐坐下稔彥王就發覺成久王有啲問題，加上唔相信佢嘅揸車技術，於是就同成久王講：「我覺得你有啲唔妥，不如第二日先出去兜風啦。」稔彥王又話：「雖然法國啲路幾闊下，但都係唔可以掉以輕心。」但係成久並冇理到稔彥對佢嘅忠告，反而仲遨請稔彥響4月1號同佢一齊去諾曼第多維爾到玩。稔彥見佢咁嘅樣，唔係幾放心，最後就同成久講：「真係好對唔住，見你咁唔妥，我都係唔去啦。我仲要去英國倫敦留學呢。」

成久王當時揸嘅嗰架車
之後，成久邀請到當時一樣都響聖西爾軍校留學嘅鳩彥王同佢一齊玩。1923年4月1號，佢同鳩彥、老婆房子出去玩。

途中響埃夫勒墳飽個肚之後，換由成久王揸車。響一條村之前，成久諗住超越前面架車，點知行咗第二邊，出咗條馬路，撞落路邊一棵相思樹上面。結果，成久王傷重死亡，終年三十五歲，而同行嘅鳩彥王同埋房子都身受重傷。當主一位就由大仔永久王接任。

之後響日本駐巴黎大使館舉行咗成久王嘅葬禮，後嚟由軍人中島今朝吾捧佢個骨灰返日本。同年6月8號，佢正式落葬於豐島岡墓地。1935年，響佢撞車嘅現場附近起咗一塊紀念碑，紀念成久。

## 屋企

老豆：北白川宮能久親王

阿媽：能久親王妃富子

兄弟：大佬恆久王---二哥廷久王---長細佬小松輝久---二細佬二流芳之---三細佬上野正雄

老婆：房子內親王

* 大仔：永久王
* 大女：美年子女王
* 二女：佐和子女王
* 細女：多惠子女王
# 野口英世

| 野口英世 |
| --- |
|  |
| 姓名原文 | 野口 英世 |
| 出生日 | 1876年11月9號  |
| 出生地 | 豬苗代町  |
| 本名 | 野口 清作 |
| 死亡日 | 1928年5月21號  （51歲） |
| 死亡地 | 阿克拉  |
| 死因 | 黃熱病  |
| 國籍 | 日本  |
| 母語 | 日文  |
| 識嘅語言 | 日文  |
| 母校 | Nippon Medical School  |
| 職業 | 醫生、microbiologist、pathologist  |
| 僱主 | 京都大學、東京大學、Institute of Medical Science、賓夕凡尼亞大學、The Rockefeller University  |
| 配偶 | Mary Loretta Dardis  |
| 亞媽 | Shika Noguchi  |
| [改維基數據] |
| * 睇
* 傾
* 改
 |

**野口英世**（1876年11月9號—1928年5月21號）係廿世紀日本一個細菌學家。
# 池田菊苗

| 池田菊苗 |
| --- |
|  |
| 姓名原文 | 池田菊苗 |
| 出生日 | 1864年10月8號  |
| 出生地 | 京都  |
| 死亡日 | 1936年5月3號  （71歲） |
| 死亡地 | 東京  |
| 國籍 | 日本  |
| 母校 | 東京大學、开成完全中學  |
| 職業 | 化學家、發明家、教授  |
| 僱主 | 東京大學、東京教育大學  |
| [改維基數據] |
| * 睇
* 傾
* 改
 |

**池田菊苗**（Ikeda Kikunae，1864年10月8號—1936年5月3號）喺京都出世，係日本化學家。

1889年由東京大學畢業。

1896年係東京帝國大學嘅助理教授。

1899年佢又去咗德國嘅萊比錫大學學咗兩年物理化學。

1901年5月到10月佢響英國倫敦同夏目漱石一齊住咗幾個月之後返到日本，就成為咗正式教授。

1902年佢得到自然科學博士學位。

1908年佢發明咗味精並取得咗專利。

1913年做咗日本化學學會會長。

1923年離開咗東京帝國大學。
# 艾森豪威爾

艾森豪威爾 (1959)
**艾森豪威爾**（英文：**Dwight David Eisenhower**，1890年10月14號—1969年3月28號），五星上將，花名叫**Ike**。1953年至1961年做美國總統。

## 出面網頁

* "Dwight D. Eisenhower | whitehouse.gov" (英文). 白宮.
# 黑幫

**黑幫**指主流社會傍當地官府皆鄙視嘅非政權犯罪組織。

## 詞彙

**黑社會**既可以解單一黑幫，亦可以用作某個社會之全部黑幫嘅統稱——有人將英文“secret society”翻譯成中文時用錯咗“社會”嚟對應“society”；不過，有大把人唔知道或者唔鍾意𠲖個原理，因此會視“黑社會”當中嘅“社會”之意思為其最常見嗰個……

一笪地方嘅全部黑幫統稱**黑道**，黑幫成員亦叫作“蠱惑仔”（“蠱惑女”毋常用）、**黑漢**（**黑婦**毋常用）、江湖人仕傍（江湖）猛人等，渠等嘅工作泛稱**撈黑**或行蠱惑。唐人嘅黑幫多數係三合會，意大利人嗰尐以黑手黨最為出名，日本官方將其地域者叫暴力團。

## 參考
# 英國安全局

| 英國安全局 |
| --- |
|  |
| 安全局局長 | Ken McCallum |
| 上級 | 英國聯合情報委員會 |

**英國安全局**（英文：Security Service），又叫**軍情五處**（英文：Military Intelligence, Section 5，簡稱 **MI5**，英文讀音：/ˈɛm ˈaɪ ˈfaɪv/），係英國嘅國安機關，響1909年成立，上級係由英國內閣辦公廳、內政大臣等組成嘅英國聯合情報委員會，負責反罪案、軍事分離主義、恐怖主義同埋間諜，不過一關於國家安全嘅嘢就會交畀軍情六處，而且軍情五處冇拉犯嘅權力，所以佢一般會同差人合作。
# 槍擊案

截至2010年，喺OECD國家入面嘅槍擊案頻率（藍色代表自殺、紅色代表他殺）
**槍擊案**係一種因為用槍發生暴力而引致嘅事件，一般都係針對一個或者一班人。槍擊唔一定係屬於犯罪，例如當係有自衛嘅需要。如果係殺人（包括誤殺同謀殺），就要視乎情況。仲有，準軍事組織嘅個別行動，都可以係屬於槍擊案。

根據 GunPolicy.org，世界上有大約8.75億支槍，其中有 3/4 都係由平民控制住。喺所有槍之中，有大約48%係喺美國，係全世界擁有槍嘅比例最高嘅國家。喺2013年，槍擊案造成大約18萬人死，同1990年嘅12.8萬人相比；另外仲有4.7萬人係因為槍擊意外而死。

唔同國家同地區嘅槍擊案嚴重程度都唔一樣。槍擊率最低可以係日本同新加坡（每10萬人有0.03-0.04人），而最高就係洪都拉斯同危地馬拉（每10萬人有59-67人）。一般槍擊案最嚴重嘅地方都係比較窮嘅地區，特別係拉丁美洲嘅國家。

根據聯合國，小型槍械包含咗所有殺人案嘅大約一半，而每年由槍擊案而死嘅人，比二戰期間嘅兩次原子彈爆炸仲要多：大約每日1,000人因為槍擊案而死。

## 參考
# 扳機

一支槍嘅扳機
**扳機**（粵拼：baan2 gei1），係一種用嚟引發機械運作嘅機關或執行器，喺槍械嗰度好常見，通常係一撳咗就會開槍。

## 掹雞

有話扳機喺粵語俗稱**掹雞**（粵拼：mang1 gai1），當中「雞」可能係「機」嘅變音。不過亦有意見認為「掹雞」專指扣動扳機嘅動作，唔等同名詞「扳機」。

## 拎

* US Patent 4514923